Թաղար Մեծ

Թաղար Մեծ (Թաղար, Թաղարա, Թաղարա ջուր, Թաղարջուր), գետ ներկայիս Թուրքիայում (Հայկական լեռնաշխարհում), Արածանի գետի ավազանում, նրա աջ տվակը։ Սկիզբ է առնում Խոզաթ քաղաքից հյուսիս։ Հոսում է արևմուտք, ապա՝ հարավ, անցնում Չմշկածագի մոտով և նրանից 25 կմ վրա միանում մայր գետին։ Ջրառատ է, ունի բազմաթիվ վտակներ։ Ընթացքում տեղ-տեղ գոյացնում է լճակներ։ Ավազանն ամբողջապես անտառապատ է։

Ծանոթագրություններ 

Թուրքիայի գետեր